Zelenski: "Ucraina nu a ales calea războiului, ci se oferă să revină la pace“.
Putin a invadat Ucraina în această dimineață. Volodimir Zelenski a vorbit despre situația actuală, ce se întâmplă în Donbas, în Crimeea. Volodimir Zelenski: "Suntem ucraineni și vom rămâne pe teritoriul nostru“.
Președintele Rusiei Vladimir Putin a anunțat, în dimineața zilei de 24 februarie, o operațiune militară specială în Ucraina. Imediat după anunțul său, în mai multe orașe ucrainene au avut loc explozii și bombardamente. Și au continuat pe tot parcursul zilei.În jurul orei 17.30, Volodimir Zelenski a făcut declarații. Președintele Ucrainei spune că "Ucraina nu a ales calea războiului, ci se oferă să revină la pace“.Zelenski a vorbit despre situația actuală, ce se întâmplă în Donbas, în Crimeea, a oferit cifrele decedaților. El a mai spus că în teritoriu sunt toate forțele armate disponibile la ora actuală."Suntem ucraineni și vom rămâne pe teritoriul nostru“, a mai spus Zelenski în timpul discursului său."Ceea ce auzim noi astăzi nu sunt doar bombele, luptele și sunetul avioanelor, ci acesta e sunetul a noii cortine de fier care coboară și închide Rusia față de lumea civilizată. Scopul nostru național e ca această cortină să nu treacă prin teritoriul nostru, ci de-a lungul hotarului ei“, a declarat președintele Ucrainei.